Държавен вестник, бр. 90, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  90
букви „b“, „с“ и „е“, ако тази заплаха може да 
застраши безопасното плаване на кораба, за 
който става дума.“
5. Следният текст се добавя към конвенцията 
като член 3bis:
„Член 3bis
1. Всяко лице извършва престъпление по 
смисъла на конвенцията, когато то незаконно 
и умишлено,
(а) ако целта на деянието според естеството 
или съпътстващите обстоятелства е да отправи 
заплаха срещу населението или пък да принуди 
правителство или международна организация да 
извърши или да се въздържи от извършването 
на определено действие,
(i) използва срещу или на кораб или осво­
боди от кораб всякакво взривно вещество, 
радиоактивен материал или БХЯ оръжие по 
начин, който причинява или е в състояние 
да причини смърт или тежко нараняване или 
увреждане; или
(ii) освободи от кораб петрол, втечнен 
природен газ или друго опасно или вредно ве­
щество, което не попада в обхвата на подточка 
(а)(i), в количество или концентрация, което 
причинява или е в състояние да причини смърт 
или тежко нараняване или увреждане; или
(iii) използва кораб по начин, който причи­
нява или е в състояние да причини смърт или 
тежко нараняване или увреждане; или
(iv) заплаши с условие или без такова, както 
е предвидено в националното законодателство, 
да извърши престъпление съгласно съставите 
по подточки (а)(i), (ii) или (iii); или
(b) превозва на борда на кораб:
(i) всякакъв взривоопасен или радиоактивен 
материал, като знае, че същият е предназна­
чен за използване, за да бъде причинена или 
отправена заплаха от причиняване, с условие 
или без такова, както е предвидено в нацио­
налното законодателство, на смърт или тежко 
нараняване или увреждане с цел да се отправи 
заплаха срещу населението или да се принуди 
правителство или международна организация да 
извърши или да се въздържи от извършването 
на определено действие; или
(ii) всякакво БХЯ оръжие, за което знае, 
че представлява такова БХЯ оръжие съгласно 
определението по член 1; или
(iii) всякакъв изходен материал, специален 
ядрен материал, оборудване или материал, 
специално разработени или изготвени за обра­
ботването, използването или производството на 
специален ядрен материал, като знае, че същите 
са предназначени за използване в рамките на 
ядрена взривна дейност или друг вид ядрена дей­
ност, която не е предмет на гаранции съгласно 
споразумение за гаранции с Международната 
агенция по атомна енергия; или
(iv) всякакво оборудване, материали, ком­
пютърна програма или друг вид технологично 
решение, които в значителна степен способ­
стват за проектирането, производството или 
осигуряване попадението на БХЯ оръжие, с 
намерението то да бъде използвано с такава цел.
2. Не е престъпление по смисъла на кон­
венцията превозването на вещ или материал, 
попадащи в обхвата на алинея 1, буква (b), 
подточка (iii), или алинея 1, буква (b), подточка 
(iv), доколкото същите се отнасят за ядрено 
оръжие или ядрено взривно съоръжение, ако 
такава вещ или материал се превозват до или 
от територията, или на друго основание се 
превозват под контрола на държава – страна 
по Договора за неразпространение на ядрени 
оръжия, при положение че:
(а) последващото прехвърляне или получа­
ване (включително в рамките на държавата) на 
вещта или материала не влиза в противоречие 
със задълженията на такава държава – страна 
съгласно Договора за неразпространение на 
ядрени оръжия, и
(b) ако вещта или материалът са предназна­
чени за системата за осигуряване на попадение 
на ядрено оръжие или друго ядрено взривно 
съоръжение на държава – страна по Договора 
за неразпространение на ядрени оръжия, при­
тежанието на такова оръжие или съоръжение 
не противоречи на задълженията на тази дър­
жава – страна по посочения договор.“
6. Следният текст се добавя към конвенцията 
като член 3ter:
„Член 3ter
Лице извършва престъпление по смисъла 
на конвенцията, ако то незаконно и умишлено 
превозва друго лице на борда на кораб, като 
знае, че лицето е извършило деяние, съставля­
ващо престъпление по членове 3, 3bis, 3quater, 
или престъпление съгласно някой от догово­
рите, упоменати в приложението, като има 
намерението да подпомогне лицето да избяга 
от наказателно преследване.“
7. Следният текст се добавя към конвенцията 
като член 3quater:
„Член 3quater
Всяко лице също извършва престъпление 
по смисъла на конвенцията, когато то:
a) незаконно и умишлено нанесе телесна 
повреда или убие друго лице във връзка с 
извършването на някое от престъпленията, 
посочени в член 3, алинея 1, член 3bis или 
член 3ter; или
b) направи опит за извършване на престъп­
ление, посочено в член 3, алинея 1, член 3bis, 
алинея 1, буква (а), подточки (i), (ii) или (iii), 
или буква а) от този член; или
c) стане съучастник в престъпление, посо­
чено в член 3, член 3bis, член 3ter или буква 
а)  или b) от този член; или